《赠泉守赵表之二首》
宋代·黄公度

禅翁笑拥两朱轮，麈尾蒲团付底人。
千里讴吟真刺史，三朝出入老宗臣。
春风半道旌旗转，南国一番桃李新。
莫把蹄涔留尺鲤，早令图画上麒麟。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。